**Nr. 1207/09.09.2025 *Aprobat, director prof. dr. Gabriel Octavian Negrea***

**Anunț privind selecția beneficiarilor direcți**

**în proiectul din cadrul Programului Erasmus+ Acțiunea Cheie 1 – Educație Școlară**

**2025-1-RO01-KA121-SCH-000329461**

**- PROFESORI ÎNSOȚITORI și PROFESORI PARTICIPANȚI LA CURSURI DE FORMARE -**

Agenția Națională pentru Programe Comunitare în Domeniul Educației și Formării Profesionale a acordat Colegiului Național „Gheorghe Lazăr” Sibiu **Acreditarea Erasmus** pentru a derula proiecte de mobilitate Erasmus+ în domeniul Educației Școlare.

**Perioada de valabilitate** a Acreditării Erasmus este **01.03.2021-31.12.2027**.

Colegiul Național „Gheorghe Lazăr” Sibiu s-a angajat să implementeze activități finanțate de Programul Erasmus+ în conformitate cu **Standardele de Calitate Erasmus**:

* Incluziune și diversitate.
* Sustenabilitatea și responsabilitatea față de mediu.
* Educația digitală — inclusiv cooperarea virtuală, mobilitatea virtuală și mobilitatea mixtă.
* Participarea activă la rețeaua organizațiilor Erasmus.

**Perioada de implementare a proiectului 2025-1-RO01-KA121-SCH-000329461** este de 15 luni: **01.06.2025-31.08.2026**.

**Bugetul aprobat** pentru proiectul 2025-1-RO01-KA121-SCH-000329461este de **47839 EUR**.

**Obiectivele** proiectului sunt:

1. Promovarea metodelor didactice centrate pe elevi bazate pe interdisciplinaritate prin valorizarea patrimoniului comun al Europei, a bogăției în diversitate în vederea consolidării identității europene.

2. Promovarea valorilor europene ale incluziunii în vederea creșterii gradului de participare, recunoaștere, acceptare și valorizare ca personalitate a viitorilor absolvenți.

3. Promovarea utilizării noilor tehnologii și a instrumentelor digitale în vederea creșterii calității predării-învățării-evaluării.

4. Creșterea capacității resurselor umane ale școlii pentru munca responsabilă în echipă și sprijinirea dezvoltării rețelelor profesionale europene pentru consolidarea Spațiului European al Educației.

Una dintre activitățile propuse pentru atingerea obiectivelor este participarea a **12 elevi însoțiți de 4 cadre didactice la mobilități de grup** de câte 4 zile (în medie) în Uniunea Europeană și/sau Republica Macedonia de Nord, Serbia, Islanda, Liechtenstein, Norvegia, Turcia, în perioada de implementare a proiectului.

O altă activitate propusă pentru atingerea obiectivelor este participarea a **5 cadre didactice la cursuri de formare** de 5 zile (în medie) în Uniunea Europeană și/sau Republica

Macedonia de Nord, Serbia, Islanda, Liechtenstein, Norvegia, Turcia în perioada 01.11.2025-15.08.2026.

Prezentul anunț vizează **selecția celor 4 profesori însoțitori pentru mobilitățile de grup ale elevilor** și **a celor 5 profesori participanți la cursuri de formare.**

**Activitățile obligatorii** ale profesorilor însoțitori pentru mobilitățile de grup ale elevilor și ale profesorilor participanți la cursuri de formare

- pregătire lingvistică;

- pregătire interculturală;

- participare responsabilă la toate activitățile mobilității;

- completarea raportului de activitate;

- participarea la crearea cursului opțional de susținere a Obiectivului 4 al Agendei 2030: Educație de calitate prin conceperea de activități de învățare ca sugestii metodologice în viitoarea programă de curs opțional;

- conceperea, implementarea și evaluarea a șase scenarii didactice în specialitate și/sau pentru orele de consiliere și dezvoltare personală, care conțin metode didactice activ-participative, centrate pe elevi, bazate pe interdisciplinaritate, care valorizează patrimoniul comun al Europei, care vizează aspecte ale cetățeniei europene active și/sau care dezvoltă competențe pentru munca responsabilă în echipă;

- participare la activitățile de diseminare și valorizare.

**Criterii de selecție**:

- titular;

- competențe de comunicare în limba engleză, minim nivelul B1;

- abilități digitale dezvoltate;

- în perioada 2020-2025: profesor diriginte, conceperea și implementarea de cursuri opționale, adaptarea programelor pentru elevi cu cerințe educaționale speciale, coordonarea participării elevilor școlii la activități extrașcolare și extracurriculare și la olimpiade și concursuri, participarea la proiecte Erasmus+ și/sau eTwinning, publicarea de articole în reviste educaționale și volume de specialitate, întocmire de resurse educaționale deschise aprobate de Inspectoratul Școlar Județean Sibiu, participarea în comisii de examinare la nivel de școală, local, județean, regional, național și/sau internațional, coordonare publicare articole în reviste educaționale, prezentare individuală în articol(e) în presă, interes pentru prezentarea unor metode inovative de predare-învățare-evaluare integrate în activitatea didactică la cercuri metodice / simpozioane și/sau în publicații cu ISSN/ISBN, interes pentru formare profesională pe tot parcursul vieții;

- experiență în derularea de proiecte educaționale la nivel județean, regional, național și internațional (coordonare și/sau implementare, monitorizare, evaluare, valorizare);

- competențe de diseminare la nivel instituţional, local, județean, regional, național şi internaţional;

- nominalizarea unei școli europene ca gazdă pentru mobilitatea unui grup de elevi;

- capacitatea de concepere de scenarii didactice și activități de învățare ca sugestii metodologice în viitoarea programă de curs opțional de susținere a Obiectivului 4 al Agendei 2030: Educație de calitate.

**Dosarul de selecție** va conține:

- formularul de exprimare a interesului printat și completat de candidat (Anexa 1)*;*

- copie după adeverința/certificatul de formator;

- copii după coperta 1 și coperta 2/3/4 sau caseta tehnică a revistei educaționale coordonate;

- copie după corespondența cu partenerul european din care să rezulte perioada propusă pentru mobilitate agreată;

- copii după articolele de prezentare individuală din presă *(20 de puncte fiecare)*.

Documentele vor fi adunate într-un dosar de plastic cu șină și două găuri pentru îndosariere. Filele de hârtie vor fi perforate și nu se vor folosi folii. Prima filă va cuprinde numele și prenumele candidatului. Comisia de selecție poate solicita, în perioada evaluării candidaturilor, și alte documente justificative, pe lângă cele menționate expres ca făcând parte din Dosarul de selecție. Dosarul de selecție se va preda coordonatorului proiectului, prof. Daniela Bunea.

**Calendarul procesului de selecție**:

1. Stabilirea Comisiei de selecție: 02-03.09.2025.

2. Alocarea punctajelor pentru criteriile de selecție: 04-05.09.2025.

3. Afișarea anunțului, criteriilor și condițiilor de selecție: 09.09.2025.

4. Depunerea dosarelor de candidatură: 10-30.09.2025.

5. Evaluarea candidaturilor: 01-10.10.2025.

6. Anunțarea rezultatelor: 13.10.2025.

**Anexa 1: FORMULAR DE EXPRIMARE A INTERESULUI**

**– PROFESORI:** □ **ÎNSOȚITORI**

□ **PARTICIPANȚI LA CURSURI DE FORMARE**

**DATE PERSONALE**

Numele de familie

Prenumele

Telefon mobil

Adresă de e-mail

Data naşterii (ziua, luna, anul)

Disciplina predată

Titular în școală din: \_\_\_\_\_\_\_\_\_\_\_ (ziua, luna, anul) sau detașat

**ABILITĂȚI DIGITALE**: □ elementare □ intermediare □ avansate

**LIMBI STRĂINE CUNOSCUTE** *(maxim 25 de puncte)*

*Completați cu: AVANSAT, INTERMEDIAR, ELEMENTAR* sau *DELOC.*

Limba engleză

Limba germană

Limba franceză

Limba italiană

Limba spaniolă

**ÎN PERIOADA 2020-2025**:

- profesor diriginte: □ Da *(10 puncte)* □ Nu

- autor al candidaturii pentru acreditare: □ Da *(30 puncte)* □ Nu

- autor al raportului la jumătatea perioadei de implementare: □ Da *(30 puncte)* □ Nu

- formator certificat: □ Da *(10 puncte)* □ Nu

- autor de cursuri opționale aprobate de Inspectoratul Școlar Județean Sibiu: □ Da *(10 puncte)* □ Nu

Titlul unui curs opțional

Anul școlar de implementare a cursului opțional

Clasa

- autor de programe adaptate pentru elevi cu cerințe educaționale speciale: □ Da *(10 puncte)* □ Nu

Anul școlar de implementare a unei programe adaptate

Clasa

- coordonarea participării elevilor școlii la activități extrașcolare și extracurriculare (inclusiv olimpiade și concursuri școlare): □ Da *(10 puncte)* □ Nu

Titlul unei activități

- coordonator proiect Erasmus+ în școală: □ Da *(10 puncte)* □ Nu

Titlul unui proiect Erasmus+

- coordonator proiect eTwinning în școală: □ Da *(10 puncte)* □ Nu

Titlul unui proiect eTwinning

- întocmire de resurse educaționale deschise (RED) aprobate de Inspectoratul Școlar Județean Sibiu:

□ Da *(10 puncte)* □ Nu

Titlul unei RED

Data aprobării RED

- participarea în comisii de examinare la nivel de școală, local, județean, regional, național, internațional: □ Da *(maxim 10 puncte)* □ Nu

Denumirea comisiei de la cel mai înalt nivel

Anul școlar

- participant cu cel puțin 2 prezentări / lucrări la cerc metodic / simpozion: □ Da *(5 puncte)* □ Nu

Titlurile prezentărilor / lucrărilor și data cercului metodic / simpozionului

- participant cu cel puțin 3 articole în reviste educaționale / volume de specialitate:

□ Da *(15 puncte)* □ Nu

Titlurile articolelor și anul publicării revistei / volumului

- coordonator publicare articole în reviste educaționale: □ Da *(5 puncte)* □ Nu

Titlul unei reviste educaționale

Anul publicării revistei

- participant la cursuri de formare în specialitate: □ Da *(5 puncte)* □ Nu

Titlul unui curs, instituția organizatoare, anul participării

**MOTIVAȚIE ȘI AŞTEPTĂRI** *(maxim 10 puncte)*

Care este motivația participării la acest program? Ce așteptări aveți?

Nominalizați o școală europeană ca **gazdă pentru mobilitatea unui grup de elevi** *(25 puncte)*:

- numele și adresa școlii

- localitate, țară

- numele și adresa de e-mail a profesorului partener

- perioada propusă pentru mobilitate agreată în principiu cu profesorul partener

- vârsta elevilor parteneri

- limba de comunicare

Creați **2 scenarii didactice în disciplina predată**

(modele aici:

<https://delaaspiratielaizbanda.weebly.com/resursele-de-icircnv258538are-create.html>)

în care să folosiți cel puțin câte o metodă multi/inter/transdisciplinară, activ-participativă, centrată pe elevi, urmând această structură:

I. Vârsta elevilor

II. Titlul lecției

III. Tipul lecției

IV. Rezumatul

V. Link programa școlară în vigoare

VI. Competențe specifice

VII. Obiective operaționale

VIII. Activitățile de predare-învățare-evaluare – desfășurarea orei

IX. Resurse procedurale, materiale, bibliografice și temporale

X. Scurtă descriere a metodei multi/inter/transdisciplinare, activ-participative, centrată pe elevi folosite.

*(maxim 2 x 50 puncte = 100 puncte)*

Scrieți (la alegere, A sau B):

A. **2 (propuneri de) scenarii didactice**, fiecare cu cel puțin o metodă activ-participativă, centrată pe elevi care, dacă vor fi selectate pentru implementare, se vor desfășura într-un laborator al școlii sau în afara sălilor de clasă obișnuite în luna noiembrie 2025 pentru oaspeți Erasmus – elevi și profesori (a se vedea Anexa 2 pentru sugestii), urmând următoarea structură:

I. Clasa

II Locația

III. Titlul lecției

IV. Tipul lecției

V. Rezumatul  
VI. Descrierea metodei

*(maxim 2 x 25 puncte = 50 puncte)*

B. 1 paragraf explicând cum ați putea sprijini desfășurarea a cel puțin 3 activități dintre cele menționate mai jos în timpul întâlnirii Erasmus din noiembrie 2025:

- Lecție de chimie despre coloranți

- Lecție de chimie despre sare

- Lecție de fizică despre apă și vânt

- Lecție de biologie despre hrana eco

- Vizită la Trans Agape Sibiu

- Vizită la Salina Turda

- Vizită la barajul de la Gura Râului

- Vizită la Muzeul de icoane pe sticlă din Sibiel

- Atelierul „Culorile Săpânței” la Muzeul ASTRA: pag. 7 broșura pentru anul școlar trecut <https://muzeulastra.ro/wp-content/uploads/2024/09/brosura-muzeul-se-prezinta-oct2024-mai2025.pdf>

- Atelierul „Pune moara pe hartă la Muzeul ASTRA: pag. 8 broșura pentru anul școlar trecut <https://muzeulastra.ro/wp-content/uploads/2024/09/brosura-muzeul-se-prezinta-oct2024-mai2025.pdf>

*(maxim 50 puncte)*

Scrieți un articol/eseu intitulat **„Povestea mea Erasmus+ 2024-2025“** în care să descrieți pe scurt cum anume ați sprijinit **activitățile Erasmus+ derulate în colegiu în anul școlar trecut**. Criterii de evaluare: reflecția liberă; structură interioară; gândire critică (analiză, sinteză, evaluare); creativitatea; evocarea emoției în cititor; acuratețea exprimării; corectitudine stilistică și gramaticală *(maxim 50 de puncte)*.

Semnătura

Data (ziua, luna, anul)

**Anexa 2: GHID VIZUAL AL METODELOR ACTIV-PARTICIPATIVE, CENTRATE PE ELEVI**

| **Categorie** | **Metoda** | **Scop principal** | **Vârstă potrivită** | **Exemple concrete** |
| --- | --- | --- | --- | --- |
| **Descoperire & problematizare** | Învățarea prin descoperire | Dezvoltă curiozitatea și autonomia | 8–18 ani | Experimente științifice simple, descoperirea regulilor gramaticale |
|  | Problematizarea | Stimulează gândirea critică | 10–19 ani | „De ce a eșuat expediția X?” – analiză în echipă |
|  | Învățarea prin investigație | Învățare prin întrebări și cercetare | 8–19 ani | Cercetare despre biodiversitate în zona școlii |
| **Colaborare & interacțiune** | Think–Pair–Share | Activează toți elevii în discuții | 6–18 ani | Întrebare deschisă la istorie – discuție în perechi |
|  | Jigsaw (mozaic) | Construiește cunoaștere împreună | 10–19 ani | Texte istorice împărțite pe echipe care apoi explică celorlalți |
|  | Dezbaterea | Argumentare, spirit critic | 12–19 ani | „Uniforma școlară: pro sau contra?” |
| **Experiențiale & simulare** | Studiul de caz | Aplică teoria în practică | 12–19 ani | Analiza unei firme reale la economie |
|  | Joc de rol | Dezvoltă empatia și comunicarea | 8–18 ani | Simulare ONU, tribunal, piață medievală |
|  | Escape room educațional | Învață prin rezolvarea de probleme | 10–18 ani | Matematică prin indicii ascunse |
| **Creativitate & expresie** | Brainstorming | Generarea de idei rapide | 8–19 ani | „Cum putem reduce plasticul în școală?” |
|  | Storytelling / Digital storytelling | Exprimare narativă și digitală | 6–19 ani | Povestiri în BookCreator sau Genially |
|  | Design Thinking | Găsirea de soluții inovative | 12–19 ani | Proiect „Reamenajăm curtea școlii” |
| **Viața reală & comunitate** | Învățarea prin proiecte | Învățare aplicată pe termen lung | 8–19 ani | Crearea unui ghid turistic al orașului |
|  | Service Learning | Legătură cu comunitatea | 12–19 ani | Campanie de reciclare împreună cu primăria |
|  | Problem-Based Learning | Rezolvarea unei situații reale | 10–19 ani | Cum reducem consumul de apă la școală? |
| **Digitale & tehnologice** | Clasa inversată | Autonomie și lucru colaborativ | 10–19 ani | Video acasă, exerciții practice la clasă |
|  | WebQuest | Cercetare ghidată online | 8–19 ani | „Planeta Marte: condiții de viață” |
|  | Gamificare (Kahoot, Wordwall etc.) | Motivează prin joc | 6–19 ani | Quiz-uri interactive, competiții pe echipe |
| **Reflecție & metacogniție** | Jurnal reflexiv | Autoevaluare și gândire critică | 10–19 ani | „Ce am învățat azi și cum pot aplica?” |
|  | Portofoliu (digital/clasic) | Monitorizează progresul | 6–19 ani | Portofoliu eTwinning în TwinSpace |
|  | Thinking routines (See–Think–Wonder etc.) | Gândire vizibilă | 8–19 ani | Analiza unei imagini istorice sau științifice |
| **Cultură & patrimoniu** | Zi tematică / Festival | Conectează învățarea cu viața reală | 6–19 ani | Ziua Europeană a Limbilor – ateliere și expoziții |
|  | Învățare prin muzee și biblioteci | Legătură cu patrimoniul cultural | 6–19 ani | Vizită la muzeu urmată de proiect creativ |
|  | Biblioteca vie | Întâlnire cu experiențe de viață | 12–19 ani | Discuții cu voluntari sau profesioniști locali |